# Warbixin loogu talagalay waalidka ama qofka mas’uulka ah

## Adeegga buugga dhegeysiga (äänikirja) Celia ee lacag la’aanta ah waxaa laga helayaa kumannaan buugaagta dhegeysiga ah.

Buugaagta dhegeysiga ee Celia waxaa isticmaali kara dhammaan dadka ay ku adag tahay akhrinta buugaagta caadiga ah, tusaale ahaan dadka ay heysato dhibaatada la xiriirta akhriska iyo waxbarashada, dhibaatada ah xoog saarid la’aanta waxbarsahada (keskittymisvaikeus), naafanimada xagga korriinka, naafanimada dhinaca aragga ama naafanimo kale awgeed, taasoo ku saabsan dhibaato qofka ka heysata akhriska ama wax kala soo bixista buugaagta caadiga ah.

Adeegga buugga dhegeysiga (äänikirja) ee Celia waa mid lacag la’aan ah. Waxaadna ka heleysaa kumannaan buug oo kuwa carruurta iyo dhalinyarada ah iyo buugaagta waxbarashada ee iskuulka. Waxaa buugaagtaas ka mid ah kuwa aadka loogu jecel yahay ee dalkan Finland, sida Ellaa iyo Patea, iyo Risto Räppääjiä, buugaagta waddamada kale ee aadka loo jecel yahay, sheekooyin, kuwo ku saabsan waxyaabaha khiyaaliga ah iyo buugaagta xayawaanka.

## Xaggee iyo sidee ayaan ku heli karaa buugaagta dhegeysiga?

Buugaagta dhegeysiga waa la soo amaahdaa, waxaana lagu dhegeystaa tabletka ama telefoonka gacanta, iyadoo lagu soo dejinaayo barnaamijka wax akhriska loogu talagalay ee la yiraahdo Pratsam. Sidoo kale waxaa buugaagta laga amaahan karaa oo lagu dhegeystaa adeegga internetka ee Celia. Labada arimoodba ilmuhu wuxuu u helayaa aqoonsi uu ku galo, marka uu ku biiro isticmaalayaasha adeegga buugaagta dhegeysiga.

Xitaa qofka mas’uulka ama waalidka ah wuxuu buugaagta ku amaahan karaa isagoo isticmaalaaya qalabka uu ilmuhu heysto ee telefoonka gacanta ama tabletiga.

Tusaale-bixinta ama hagista ku saabsan soo amaahashada iyo dhegeysiga buugaagta, waxaa laga heli karaa bogga internetka ee Celia: [www.celianet.fi/ohjeet](http://www.celianet.fi/ohjeet) (bogga ku qoran luqadda finishka).

## Macallinka waxbarashada khaaska ah ayaa ku daraya ilmaha adeegga buugaagta dhegeysiga ee Celia

Waalidku waa inuu bixiyaa ogolaanshaha ah, in macallinka waxbarashada khaaska ah uu ka diiwaangelin karo ilmaha adeegga buugaagta dhegeysiga. Ogolaanshaha waxaa uu waalidku ku bixin karaa, isagoo soo buuxinaya foomka hoos ku qoran. Waxaa kaloo ogolaanshaha lagu bixin karaa qaab af ama hadal ahaan ah, marka wadahadalka arimaha waxbarashada uu waalidku la leeyahay macallinka waxbarashada khaaska ah.

Sidoo kale maktabadda dhexdeeda ayaa ilmaha isagoo waalidkiis la socdo, waxaa looga diiwaan gelin karaa adeegga buugaagta dhegeysiga.

Ilmaha wixii ka weyn 15 sano maktabadda dhexdeeda ayay si iskood ah oo madaxbannaan waxaa ay ugu biiri karaan isticmaalayasha adeegga buugaagta dhegeysiga.

Isticmaalka adeegga buugaagta dhegeysiga waxaa lagu joojin karaa iyadoo loo sheego iskuulka, maktabadda ama Celia.

Warbixin dheeraad ah oo ku saabsan adeegga buugaagta dhegeysiga, waxaad ka heleysaa bogga internetka: [www.celia.fi/tietoa-huoltajille](http://www.celia.fi/tietoa-huoltajille) (bogga luqadda finishka).

**Ogolaanshaha waalidka**

Foomkaan waxaa uu waalidku ku bixinayaa ogolaanshaha la xiriira, in macallinka waxbarshada khaaska ah ama xirfadlaha maktabaddu uu ku daro ilmaha da’doodu ka hooseyso 15-ka sano isticmaalka adeegga buugaagta dhegeysiga ee lacag la’aanta ah. Ku buuxi foomka xarfaha luqadda finishka.

Magaca hore ee ilmaha:

Magaca qoyska ee ilmaha:

Luqadda ilmaha:

Aqoonsiga ilmaha (taariikhda dhalashada iyo afarta lambar):

Jinsiga ilmaha: gabar wiil jinsi kale

Sababta isticmaalista- dhibaato la xiriirta xagga- la xiriirta xagga- sabab kale adeeggaan akhriska ama waxbarashada aragga

Cinwaanka ilmaha:

Magaca waalidka:

Cinwaanka iimeylka ee lagu soo diri karo aqoonsiga lagu galaayo adeegaan:

Telefoonka waalidka:

Waalidku wuxuu ogol yahay xeerarka isticmaalka adeegga Celia ([www.celia.fi/kayttosaannot](http://www.celia.fi/kayttosaannot)) (bogga luqadda finishka).

Taariikhda iyo goobta: Saxiixa waalidka: